20. Lizbonska strategija (glasovanje) 
Pred glasovanjem o spremembi 28 (zadeva glasovanje o spremembi 27):
Pervenche Berès
(FR) Gospa predsednica, morda se motim, toda mislim, da ste glasovali o spremembi 27, ki je bila v resnici tehnična sprememba, ki je samo zahtevala, da se odstavek 47 premakne. Po drugi strani obstaja zahteva po ločenem poimenskem glasovanju o izvirnem besedilu.
Zato menim, da smo se strinjali o premaknitvi odstavka 47 in zdaj potrebujemo dvodelno poimensko glasovanje o samem odstavku 47.
Predsednica
Naj razčistimo: ni bilo ugovora glede tega, da se odstavek 47 vstavi za odstavkom 49. Nato smo glasovali o spremembi 27, ki je bila sprejeta. Zato nismo mogli glasovati o odstavku 47, saj smo glasovali o spremembi 27. Torej ni nobenega problema.
